Uutta kirjakaupasta
Suomalainen kaunokirjallisuus on viime-aikoina kärsinyt oikeata hallavuotta. Jouluksi tuli ulos useita ruotsinkielisiä kaunokirjallisia teoksia, mutta suomeksi taas ei mitään. Hra leht. C. A. Gottlund, tunnettu jo entisistä ajoista suomenkielisenä kirjoittajana, on näinä aikoina antanut lisäyksen köyhälle kaunokirjallisuudellemme; ulosantama kirjansa on: C. M. Fredmanin Lauluja ja Loiluja. Käytetty Suomeksi ja Suomen moahanki sovitettuna C. A. Gottlundilta. Tämä on ensimäinen vihko suuremmasta vasta tulevasta runokokouksesta nimeltä: C. A. Gottlundin runoilemisia. Tämä vihko sisältää 18 laulua ja loilua ynnä soitanto. Kirja on ulkomuodoltaan sievä. Paperi ja paino soma. Se on painettu Kirjallisuusseuran kirjapainossa. Kirja, painettuna hienomman paperin päälle ja nuottien kanssa, maksaa 50 kop. Karkeamman paperin päälle painettuna sekä ilman nuotitta se maksaa 25 k.

Lähde: Helsingin Uutiset 11.5.1863.

Anonyymi
Kirjallisuusarvostelut
Helsingin Uutiset
1863